CELEX: 62009TN0138
Language: el
Date: 2009-04-07 00:00:00
Title: Υπόθεση T-138/09: Προσφυγή της 7ης Απριλίου 2009 — Félix Muñoz Arraiza κατά ΓΕΕΑ — Consejo Regulador de la Denominación de Origen Calificada Rioja (RIOJAVINA)

4.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/40
            
         Προσφυγή της 7ης Απριλίου 2009 — Félix Muñoz Arraiza κατά ΓΕΕΑ — Consejo Regulador de la Denominación de Origen Calificada Rioja (RIOJAVINA)
   (Υπόθεση T-138/09)
   2009/C 153/79
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Félix Muñoz Arraiza (Logroño, Ισπανία) (εκπρόσωποι: J. Grimau Muñoz και J. Villamor Muguerza, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Consejo Regulador de la Denominación de Origen Calificada Rioja (Logroño, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Ιανουαρίου 2009, στην υπόθεση R 721/2008-2, και να δεχθεί την αίτηση καταχωρίσεως του κοινοτικού σήματος « RIOJAVINA » (λεκτικό σήμα) στις κλάσεις 29, 30 και 35, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
      Αιτών την καταχώριση κοινοτικού σήματος: Félix Muñoz Arraiza
   
      Κοινοτικό σήμα προς καταχώριση: Λεκτικό σήμα «RIOJAVINA» (αίτηση καταχωρίσεως 4 121 621) για προϊόντα και υπηρεσίες των κλάσεων 29, 30 και 35.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Consejo Regulador de la Denominación de Origen Calificada Rioja.
   
      Αντιταχθέν σήμα ή σημείο: Διάφορα καταχωρισμένα σήματα, μεταξύ των οποίων το κοινοτικό εικονιστικό σήμα «RIOJA» (226 118), για προϊόντα της κλάσεως 33, και το διεθνές εικονιστικό σήμα «RIOJA» (655 291), για προϊόντα της κλάσεως 33.
   
      Απόφαση του τμήματος ανακοπών: Δέχεται μερικώς την ανακοπή.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Πλημμελής εφαρμογή του άρθρου 8, παράγραφος 1, του κανονισμού (ΕΚ) 40/94 του Συμβουλίου, για το κοινοτικό σήμα (ΕΕ 1994 L 11, σ. 1.) [όπως αντικαταστάθηκε με τον κανονισμό (ΕΚ) 207/2009 του Συμβουλίου της 26ης Φεβρουαρίου 2009, για το κοινοτικό σήμα, ΕΕ L 78, σ. 1].